Ugur-agi n umawal iban-d s ttbut deg unnar n uselmed n tmussniwin s tutlayt n tmaziɣt, tirmit n yiselmaden deg uselmed n wahilen isdawanen n tmaziɣt tbeggen-d lexṣas ameqqran deg wawalen n tussna ilaqen i uṣiweḍ n yizen n tɣuriwin s wudem ubriz ɣer yinelmaden. Ugur-agi n umawal yekref anerni n tutlayt n tmaziɣt, tisquma tunṣibin i teɛna temsalt-agi ggumant ad ggent afus akken iwata, ilmend n uxlaq n umawal atrar ilaqen deg unnar n tmussniwin timaynutin iɣer tekcem tmaziɣt. Aya-agi yefka tagnit i kra n yimdanen ur llin ara d isdawanen ad d-snulfun imawalanen ɛlaḥsab n tmussniwin-nsen.